EkBass/fiwiki-20250220-pages-articles huggingface dataset:
Roberto Eduardo Viola

Roberto Eduardo Viola Prevedini (13. lokakuuta 1924 – 30. syyskuuta 1994) oli Argentiinan presidentti ja diktaattori 29. maaliskuuta - 11. joulukuuta 1981 välisen ajan. Häntä ei koskaan virallisesti valittu presidentiksi, vaan hän sai nimityksen kenraalien juntalta joka oli syrjäyttänyt Isabel Perónin. Viola oli itsekin tämän juntan jäsen. Hänen edeltäjänsä oli Jorge Videla ja seuraajansa Carlos Lacoste. Violaa pidetään yhtenä Falklandin sodan sekä myös niin sanotun Likaisen sodan päästrategina. Argentiinan sotilashallinnon kaaduttua 1983 Viola todettiin syylliseksi ihmisoikeusloukkauksiin, ja hänet tuomittiin vankeuteen. Hänen terveytensä horjui vankeudessa, ja peronistinen presidentti Carlos Menem armahti hänet muiden juntan jäsenten ohella 1990. == Lähteet == Luokka:Argentiinan presidentit Luokka:Diktaattorit Luokka:Vuonna 1924 syntyneet Luokka:Vuonna 1994 kuolleet
Thomas Helveg

Thomas Lund Helveg (s. 24. kesäkuuta 1971 Odense, Tanska) on tanskalainen jalkapalloilija, pelipaikaltaan puolustaja. Hän edusti kotimaassaan Superliigan Odensea ja pelasi myös Italiassa, Englannissa ja Saksassa. Hän pelasi Tanskan maajoukkueessa yli sata ottelua. Helveg aloitti ammattilaisuransa Odensen riveissä vuonna 1989. Hän saavutti seuran riveissä yhden liigamestaruuden ja kaksi cup-mestaruutta. Vuonna 1994 Helveg siirtyi Italiaan Udineseen ja sieltä vuonna 1998 Milaniin. Milanin riveissä hän saavutti liigamestaruuden ja cup-mestaruuden sekä Mestarien liigan voiton. Vuosina 2003–2007 Helveg edusti vielä italialaista Internazionalea, englantilaista Norwichia ja saksalaista Mönchengladbachia. Vuonna 2007 hän palasi Odenseen ja saavutti heti samana vuonna seuran riveissä cup- mestaruuden. Tanskan maajoukkueessa Helveg debytoi vuonna 1994. Hän on edustanut Tanskaa EM-kisoissa vuosina 1996, 2000 ja 2004 sekä MM-kisoissa vuosina 1998 ja 2002. Helveg pelasi urallaan 108 maaottelua, joissa hän teki kaksi maalia. Hän on toiminut myös Tanskan kapteenina. == Saavutukset == *Tanskan-mestaruus 1989 *Tanskan cupin voitto 1991, 1993, 2007 *Italian- mestaruus 1999 *Italian cupin voitto 2003 *Mestarien liigan voitto 2003 *Tanskan vuoden jalkapalloilija 1994 == Lähteet == == Aiheesta muualla == *Profiili Odensen sivuilla *Profiili Tanskan jalkapalloliiton sivuilla *Profiili FootballDatabase-tietokannassa Luokka:Tanskalaiset jalkapalloilijat Luokka:Vuonna 1971 syntyneet Luokka:Elävät henkilöt
Jari Vanha

Jari Vanha on pellolainen muusikko, säveltäjä ja musiikinopettaja. Hän on säveltänyt muun muassa Timo K. Mukan runoja, jotka Kai Hyttinen on levyttänyt, sekä nuorisomusikaaleja ja musiikkinäytelmiä. Vanha on saanut myös Pellon kunnan kulttuuripalkinnon vuonna 2008. Hän on säveltänyt myös musiikin Kansani laulut -näytelmätrilogiaan, jota esitettiin Ylläksen Ihmisen Ringissä vuosina 2010–2015. Näytelmien tekstit kirjoitti Kalervo Uuttu, ja niiden keskeiset laulut on julkaistu CD-levyllä Kansani laulut – Musiikkia trilogiasta Pieni kansani laulu.Kolari.fi ==Lähteet== Luokka:Suomalaiset säveltäjät Luokka:Syntymävuosi puuttuu Luokka:Elävät henkilöt
Dufva

Dufva on ruotsinkielinen sukunimi. Se tulee sanasta duva, joka tarkoittaa ruotsiksi kyyhkyä. ==Tunnettuja Dufva-nimisiä== * Dufva i Finland, suomalainen aatelissuku * Sven Dufva, kuvitteellinen sankari Johan Ludvig Runebergin Vänrikki Stoolin tarinoissa. * Anders Gabriel Dufva (1822–1897), ruotsalainen tehtailija, A.G. Dufva -yhtiön perustaja * August Dufva (s. 1888), punakaartilaispäällikkö * H. Dufva, tammikuun valiokunnan jäsen talonpoikaissäädyssä * Hannele Dufva, soveltavan kielitieteen professori * Risto Dufva (s. 1963), entinen jääkiekkomaalivahti ja nykyinen jääkiekkovalmentaja Luokka:Sukunimet
Annette O’Toole

Annette O’Toole (s. 1. huhtikuuta 1952 Houston, Texas, Yhdysvallat) on yhdysvaltalainen näyttelijä. O’Toole syntyi Texasissa ja aloitti näyttelemisen lapsena. Varhaisimpiin merkittäviin rooleihin lukeutuu osa elokuvassa Yhden miehen peli (1977). Myöhempiä elokuvia ovat 48 tuntia (1982), Teräsmies III (1983) sekä minisarja Se (1990). Hän on esiintynyt useasti myös televisiossa. Vuosina 2001–2006 O’Toole esitti Martha Kentiä Smallville-televisiosarjassa. O’Toole meni vuonna 1999 naimisiin näyttelijä Michael McKeanin kanssa. Pari oli vuonna 2003 ehdolla parhaan laulun Oscar-palkinnon saajaksi rakkauslaululla ”A Kiss at the End of the Rainbow” elokuvasta Hei me folkataan. Luokka:Yhdysvaltalaiset näyttelijät Luokka:Yhdysvaltalaiset tanssijat Luokka:Yhdysvaltalaiset laulaja-lauluntekijät Luokka:Vuonna 1952 syntyneet Luokka:Elävät henkilöt
Robby Benson

Robin David "Robby" Benson, oik. Segal (s. 21. tammikuuta 1956) on yhdysvaltalainen näyttelijä. Hän on ollut vuodesta 1982 naimisissa Karla DeViton kanssa, ja hänellä on kaksi lasta. Benson esiintyi jo 1970-luvun alussa televisiosarjassa Search for Tomorrow. Elokuvien joukkoon lukeutuvat Jory (1972), Yhden miehen peli (1977), Jääunelmat (1978), Isät ja jumalat (1981) ja Pahan ote (1992). Benson oli Hirviön äänenä animaatiossa Kaunotar ja hirviö (1991), ja hän esiintyi jälleen Lumotussa joulussa 1997. Hän on tehnyt lisäksi ohjaajantöitä useissa televisiosarjoissa. == Aiheesta muualla == Luokka:Yhdysvaltalaiset näyttelijät Luokka:Vuonna 1956 syntyneet Luokka:Elävät henkilöt
Konkaritanssit 6

Konkaritanssit 6 on vuonna 1975 julkaistu Mikko Järvisen albumi. Levyllä soittaa Pauli Granfeltin yhtye. Lentävä hollantilainen -humpan Järvinen oli aiemmin levyttänyt Dallapé-orkesterin kanssa vuonna 1967. == Kappaleet == === A-puoli === # # # # # # === B-puoli === # * # # # # # Levyn kappaleista on julkaistu singlelevyllä "Lentävä hollantilainen" ja "Ilta Santa Cruzissa". == Lähteet == Luokka:Vuoden 1975 albumit Luokka:Mikko Järvisen albumit
Statiikka

Statiikka eli tasapaino-oppi on mekaniikan osa-alue, joka tutkii tasapainotilassa olevia kappaleita ja niihin vaikuttavien voimien muodostamia systeemejä. Tasapainotilalla ei tarkoiteta samaa kuin lepotilalla, sillä tasapainotilassa olevaan kappaleeseen vaikuttavien voimien summa on nolla, kun taas lepotilassa myös kappaleen nopeus on nolla.Salmi s.21–22 Statiikan tutkimus ulottuu Antiikin Kreikkaan asti, josta tunnetaan vanhin statiikkaa koskeva kirjoitus Mekaniikan ongelmista. Teos käsittelee statiikan teoriaa ja sen soveltamista koneisiin.Salmi s.21–22 ==Katso myös== *Tasapainolajit *Jäykkä kappale ==Lähteet== * ==Kirjallisuutta== * Luokka:Klassinen mekaniikka
Kimmo Koskenniemi

thumb|Kimmo Koskenniemi vuonna 2012. Kimmo Matti Koskenniemi (s. 7. syyskuuta 1945 Jyväskylä) on Helsingin yliopiston kieliteknologian professori emeritus. Koskenniemi kirjoitti ylioppilaaksi 1964, valmistui filosofian kandidaatiksi 1967, lisensiaatiksi 1983 ja väitteli Helsingin yliopistossa tohtoriksi 1984. Hän toimi Helsingin yliopiston laskentakeskuksen matemaatikkona ja jaostopäällikkönä 1967–1981, Suomen Akatemian atk-erikoistutkijana 1981–1984 ja vanhempana tutkijana 1985–1991. Hän toimi 1991–2012 Helsingin yliopiston professorina kieliteknologian oppiaineessa, jota aiemmin kutsuttiin tietokonelingvistiikaksi. Hän toimi Kieliteknologian valtakunnallisen tutkijakoulun johtajana (2001–2009), johti Kieliteknologian opetuksen valtakunnallista verkostoa (2000–2007). Hänen tunnetuin työnsä on kaksitasomorfologian ja siihen liittyvien algoritmien kehittäminen, mitä on käytetty hyväksi esimerkiksi Lingsoftin Microsoftille lisensoimien tekstinkäsittelyohjelmistojen oikolukusovelluksissa. __NOTOC__ == Bibliografia == * Koskenniemi, Kimmo 1983: Two-level morphology. * Koskenniemi, Kimmo – Lindén, Krister – Carlson, Lauri ym. 2011: Suomen kieli digitaalisella aikakaudella – The Finnish Language in the Digital Age. Springer Verlag. * Koskenniemi, Kimmo 2013: "An informal discovery procedure for two-level rules", Journal of Language Modelling, Vol 1, No. 1. * Koskenniemi, Kimmo 2013: Johdatus kieliteknologiaan, sen merkitykseen ja sovelluksiin. ISBN 978-952-10-8677-9 ==Lähteet== * Kuka kukin on 2007. Otava 2006. * Helsingin yliopiston Tutkimustietojärjestelmä TUHAT === Viitteet === ==Aiheesta muualla== * Luokka:Suomalaiset kielitieteilijät Luokka:Helsingin yliopiston professorit Luokka:Suomalaiset professorit Luokka:Vuonna 1945 syntyneet Luokka:Elävät henkilöt
Yyterin twist

20 suosikkia – Yyterin twist on Timo Jämsenin kokoelma-albumi vuodelta 1998. Levy on osa 20 suosikkia -kokoelmalevysarjaa. == Kappaleet == # # # # # # # # # # # # # # # # # # # # Luokka:Vuoden 1998 kokoelma-albumit Luokka:Suomalaiset albumit
When the Saints Go Marchin’ In

20 suosikkia – When The Saints Go Marchin' In on Rock-Jerryn kokoelma-albumi vuodelta 2000. Levy on osa 20 suosikkia -kokoelmalevysarjaa. == Kappaleet == # # # # # # # # # # # # # # # # # # # # Luokka:Vuoden 2000 kokoelma-albumit Luokka:Suomalaiset rockalbumit
Seksiriippuvuus

Seksiriippuvuus on käsite, joka kattaa joukon ihmisen seksuaalisuuteen liittyviä pakkomielteisiä ajatus- tai toimintamalleja. Käsitteestä alettiin puhua varsinaisena addiktiona AA-liikkeen piirissä 1970-luvun loppupuolen Yhdysvalloissa. == Taustaa == Seksiriippuvuutta ei tule sekoittaa normaaliin vilkkaaseen seksuaaliseen aktiivisuuteen, jonka WHO katsoo yleistä hyvinvointia ja terveyttä edistäväksi asiaksi. Ihmisten tarpeet ja mahdollisuudet seksuaalisuutensa toteuttamiseen ovat huomattavan erilaisia. Rajanveto häiritsevän seksiriippuvuuden ja tavallisen seksiin liittyvän nautinnon tavoittelemisen välillä ei ole yksiselitteistä. Yleisiä tunnusmerkkejä seksiriippuvuudesta ovat pakkomielteiset ajatukset tai ahdistusta ja häpeää aiheuttavat toiminnot, jotka henkilö pyrkii salaamaan lähipiiriltään ja muilta ihmisiltä. Hyvin moni seksiriippuvainen on kokenut varhaisessa vaiheessa tai lapsuudessa jonkin tason seksuaalista hyväksikäyttöä. == Tunnusmerkit == Tietyt lisäpiirteet voivat kieliä seksiriippuvuudesta. Henkilöstä itsestään tai hänen lähipiiristään voi tuntua, että seksuaaliset halut valtaavat henkilön mielen jopa pakkomielteisesti tai henkilö kokee voimakasta vetoa seksuaaliseen kanssakäymiseen ollessaan stressaantunut, ahdistunut, jännittynyt tai masentunut. Pakonomaisten kokemusten jälkeinen mielihyvä kestää vain lyhyen ajan, ja henkilö kokee tarpeen toistaa teon. Myös seksuaalikokemuksista seuraavat vakavat ongelmat, kuten parisuhteen rakoilu, avioero tai sukupuolitaudit voivat olla oireita seksiriippuvuudesta. Addikti menettää käyttäytymisen hallinnan ja hän saattaa kokea suurta häpeää, ahdistusta ja tuskaa sekä vastenmielisyyttä itseään kohtaan. Riippuvaisella voi olla suuri halu lopettaa toiminta, mutta toistuvista yrityksistä huolimatta se tuntuu mahdottomalta. == Vaikutukset läheisiin == Seksiriippuvaisen kumppaneista yli puolet kertoo kokeneensa post- traumaattisen stressireaktion oireita. Vaikutukset parisuhteeseen ja perhe- elämään ovat moninaisia: lapset saattavat kärsiä ja seurauksena voi olla avioero. Kumppania voi auttaa tunteiden ja reaktioiden ääneen lausuminen ja validointi, vertaistukiryhmä, psykoedukaatio riippuvuuden ymmärtämiseksi ja keskittyminen omaan hyvinvointiin ja turvallisuuteen. == Katso myös == *Hyperseksuaalisuus *Vertaistuki == Lähteet == == Aiheesta muualla == * http://www.seksiriippuvuus.fi/ (Nimettömien seksiaddiktien sivusto) *https://tnnky.fi/palvelutoiminta/salvia-hanke/seksiriippuvuudesta/ (Tampereen NNKY) Luokka:Riippuvuudet Luokka:Seksuaaliterveys de:Sexsucht it:Dipendenza sessuale
Jisrael Betenu

Jisrael Betenu (, ) on oikeistolais-sionistinen poliittinen puolue Israelissa. Puolue on perustettu vuonna 1999 ja se sai knessetissä 11 paikkaa vuoden 2006 parlamenttivaaleissa ja 15 vuoden 2009 parlamenttivaaleissa. Lokakuussa 2006 puolueesta tuli osa Kadima-johtoista koalitiohallitusta, kunnes se jätti hallituksen tammikuussa 2008 vastustaessaan rauhanneuvotteluja Palestiinalaishallinnon kanssa.Lieberman blasts Arab MKs, pulls party out of government, Haaretz Puolue on ottanut kovan linjan Israelin arabeja ja palestiinalaisia kohtaan. Yksi sen perustajista ja nykyinen puheenjohtaja, Avigdor Lieberman, oli virallisesti Likudin edustaja. Puolue otettiin mukaan 2009 perustettiin Likudin johtamaan oikeistohallitukseen, jolloin Liebermanista tuli ulkoministeri. Vuonna 2004 Lieberman ehdotti vuoden 1949 tulitaukosopimuksen mukaan Vihreän linjan nimellä tunnettua erottamissuunnitelmaa, jossa arabien ja juutalaisten asuma-alueet erotettaisiin toisistaan. Lieberman on myös vastustanut arabien oikeutta olla Israelin kansalaisia, jos Palestiinan valtio perustetaan. Puolue on erityisesti suosittu venäjänkielisten juutalaisten keskuudessa. Jisrael Betenulla on seuraavat edustajat knessetissä: Avigdor Lieberman, Anastasia Michaeli, Israel Hasson, Yosef Shagal, Esterina Tartman, Stas Misazhnikov, Sofa Landaver, Yitzhak Aharonovich, Robert Ilatov, Alex Miller, Liya Shmatov ja David Rotem. ==Lähteet== == Aiheesta muualla == * Beytenun virallinen sivu venäjäksi ja hepreaksi * Beytenun englanninkielinen sivu * Beytenun virallinen englanninkielinen web-sivu Luokka:Israelin puolueet Luokka:Nationalistiset puolueet
Olviretki Schleusingenissa

Olviretki Schleusingenissa on Aleksis Kiven näytelmä, jonka hän kirjoitti Siuntion-aikanaan kesällä ja syksyllä 1866. Alun perin näytelmän nimi oli Baijerin olutretki eli "näytelmällinen osotelma neljässä osassa". Näytelmä on komedia, jota nykyisin pidetään olennaisena Kiven tuotannon osana, mutta Kiven aikana siihen suhtauduttiin torjuvasti, ja se ilmestyi vasta 1916 Kiven kootuissa teoksissa, yli 40 vuotta hänen kuolemansa jälkeen. On arveltu myös, että sitä ei julkaistu siksi, että se olisi ollut liian suora viittaus Kiven omiin elämäntapoihin.Kai Laitinen:Aleksis Kiven Olviretki Schleusingenissa Ensiesitys oli Helsingissä Vapaan näyttämön lavalla 1920. Näytelmän synnyn taustalla on uutinen Helsingfors Tidningarissa 16.7.1866. "Sotanäyttämöltä"-nimisessä artikkelissa referoidaan saksalaislehden uutista Preussin ja Itävallan sodasta. Se kertoo 8 000 miehen suuruisesta baijerilaisjoukosta, joka harrastaa hurjaa juopottelua. Tarinan pääosassa on juopottelu, mutta sitä kutoo yhteen Timoteuksen yritys luoda suhteita palvelustyttö Marianaan, mikä lopulta onnistuukin. Veikko Kerttula ohjasi näytelmästä vuonna 1967 televisioelokuvan Olviretki Schleusingenissa. ==Lähteet== ==Kirjallisuutta== * ==Aiheesta muualla== *Hanna Suutela: kivenä kengässä - Olviretki kansallisen projektin kriitikkona * * Aleksis Kivi -korpus (SKS) Toim. Sakari Katajamäki, Ossi Kokko ja Elina Kela. FIN-CLARIN: Finnish Language Resource Infrastructure / CSC – Tieteen tekniikan keskus: Kielipankki 2013. (Suomalaisen Kirjallisuuden Seurassa laadittu korpus Aleksis Kiven kirjeistä, teoskäsikirjoituksista ja kirjailijan elinaikana julkaistuista painoksista.) * Näytelmän kuunnelmaversio Yle Areenassa Luokka:Aleksis Kiven näytelmät en:Olviretki Schleusingenissä
V. V. Järner

Väinö Vilhelm Järner (sukunimi vuoteen 1939 Viherkoski) (16. syyskuuta 1910 Porvoo - 12\. lokakuuta 1997 Porvoo) oli suomenruotsalainen opettaja ja kirjailija. Järnerin vanhemmat olivat etumies Vilhelm Viherkoski ja torikauppias Edla Amalia Backman. Hän kävi neljä vuotta Porvoon lyseota ja työskenteli sen jälkeen liikealalla toimien muun muassa 1934–1935 Helsingissä Suomen Hattutehtaan osastopäällikkönä. Vuonna 1939 Järner valmistui kansakoulunopettajaksi Uudenkaarlepyyn seminaarista. Hän oli tämän jälkeen opettajana 1939–1947 Sipoon Boxbyssä ja 1947–1970 Porvoossa. Järner aloitti kirjailijan uransa vuonna 1942 ilmestyneellä runokokoelmalla Blått och frontgrått. Hän kirjoitti kaksi Porvooseen sijoittuvaa romaania Torget (1956) ja Fackeltåget (1978). Järner kirjoitti myös näytelmiä, radiokuunnelmia ja tv- näytelmiä. == Teoksia == * Blått och frontgrått. Söderström 1942 * Lergök. Söderström 1946 * Fågelklo i mullen. Söderström 1947 * Tête masquée. Söderström 1951 * Torget. Söderström 1956 * Tre skådespel : Goubitsky och jag, Leve generalkonsuln, Exekutionen. Söderström 1962 * Ta fast malen! Fru Blubes hus Skyddsrummet Tre pjäser. Söderström 1973 * Fackeltåget. Söderström 1978 == Lähteet == * Itä-Uudenmaan kirjailijat: V.V. Järner Luokka:Suomenruotsalaiset kirjailijat Luokka:Vuonna 1910 syntyneet Luokka:Vuonna 1997 kuolleet
Pikku-idis

Kustannusyhtiö Pikku-idis on vuonna 1990 Turussa perustettu erikoiskustantamo, joka muutti vuonna 1991 Helsinkiin ja on julkaissut tähän mennessä noin 40 kirjaa. Se on tullut parhaiten tunnetuksi Bret Easton Ellisin romaanin Amerikan Psykon (1993, suom. Erkki Jukarainen) ensimmäisenä Suomen- kustantajana sekä Jari Tammen Suuresta kirosanakirjasta (1993, 3. laitos 2007 WSOY) ja Suuresta solvaussanakirjasta (2003). Vuonna 1992 ilmestyi valtakunnalliseen rakkauskirjeen kirjoituskilpailuun pohjautunut, kahdestatuhannesta kirjeestä valikoitunut antologia Parhaat rakkauskirjeet. Viimeisimpinä klassikkokäännöksinä ovat ilmestyneet Friedrich Nietzschen Näin puhui Zarathustra (2008) ja Aisopoksen Faabelit (2010). Kustantajana toimiva Jari Tammi on vastannut lähes kaikesta yhtiön toiminnasta taitosta markkinointiin asti. Kustantamon kirjasarjoihin on kuulunut muun muassa Citygrafia-sarja, jossa on julkaistu Bret Easton Ellisin lisäksi Jay McInerneyn, George Cockroftin ja Thierry Jonquet'n romaaneja. Muusa-sarjassa ilmestyivät teokset Hermann Hesseltä ja Elias Canettilta. Populaariseen tietokirjallisuuteen painottuvassa SuurKirjaset-sarjassa on ilmestynyt tähän mennessä viisi kirjaa julkkisanagrammeista naisenkäyttöoppaaseen. Pikku-idis on julkaissut myös kotimaista proosaa, lyriikkaa ja esikoisteoksia. Yhtiö piti vuosina 1997–2001 julkaisutauon (tuona aikana Jari Tammi oli Walesissä kirjoittamassa Kalevan solki -läpimurtoteostaan.) ja julkaisi kaksi kirjaa vuonna 2002 Kuippana Kustannus Oy:n nimellä. Se on toiminut hetkellisesti myös Tampereella, Espoossa ja uudestaan Turussa. Pikku-idis on Kielipoliisi Oy:n aputoiminimi. == Julkaisuja == * == Aiheesta muualla == * Kotisivut Luokka:Suomalaiset kirjankustantamot
Michael Thomas

Michael Thomas on yhdysvaltalainen kirjailija. Thomasin romaani Man Gone Down on saanut kansainvälisen IMPAC Dublin -palkinnon, joka on yksittäiselle teokselle myönnetyistä kirjallisuuspalkinnoista rahallisesti arvokkain. == Elämänvaiheet == Thomas on syntynyt ja viettänyt lapsuutensa Bostonissa. Hän suoritti bachelor-tutkinnon New Yorkissa Hunter Collegessa, jossa hän nykyisin opettaa, ja master-tutkinnon Warren Wilson Collegessa.Groveatlantic.com Hän asuu New Yorkissa, ja sanoo ettei ole koskaan tehnyt oikeaa työtä. Hunter Collegen opettajantyön lisäksi Thomas on työskennellyt sekalaisissa hanttihommissa. Thomas on naimisissa, ja hänellä on kolme lasta. == Kirjailijanura == Ennen kansainvälistä menestystä Thomas on kirjoittanut runoja, tehnyt laulunsanoituksia ja esiintynyt laulajana. Jatko-opintoja suorittaessaan hän opiskeli kirjoittamista, ja hänen väitöskirjansa on novellikokoelma. Yhdestä hänen novellistaan kehittyi esikoisromaani. Thomas opettaa edelleen, ja hänellä on parhaillaan tekeillä uusi kirja, mutta kyseessä ei ole kaunokirjallinen teos. === Man Gone Down === Kirja sai kiitosta lautakunnan arvioijilta sisältämästään "voimasta ja lämmöstä" ja siitä, että se "sopii yhteen nykyisen elämäntapamme kanssa". Thomas sanoo "tunteneensa hiukan epätoivoa" kirjoitustyön aikana. Saapuessaan palkintojenjakotilaisuuteen Dubliniin Thomas totesi olevansa "mykistynyt". Hän ilmaisi epäuskonsa siitä, että on päässyt edes ehdokkaaksi. Romaani kertoo afroamerikkalaisesta miehestä, joka menettää (valkoihoisen) vaimonsa ja lapsensa, ja hänen on hankittava tietty rahasumma neljässä päivässä saadakseen heidät takaisin. Teos kuvaa yritystä toteuttaa amerikkalainen unelma. Thomasin mukaan teos sisältää hirtehishuumoria. ==Lähteet== Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
McBurneyn piste

McBurneyn pisteeksi kutsutaan kohtaa ihmisen vatsan oikealla puolella. Sen sijainti ihmisellä vastaa yleensä umpisuolen sijaintia. Voimakas aristus kohtaa painettaessa on usein umpilisäkkeen tulehduksen oire. Oireiden ilmaannuttua tulee hakeutua lääkärin tutkittavaksi. Nimensä piste on saanut amerikkalaisen lääkärin Charles McBurneyn (1845–1913) mukaan. Kolmanneksella potilaista taudinkuva on epätyypillinen ja umpilisäkkeen poikkeava sijainti voi aiheuttaa kivun muuallekin kuin oikealle alavatsaan. ==Lähteet== Luokka:Anatomia
Yrjö Koivukari

Yrjö Valdemar Koivukari (sukunimi vuoteen 1931 Mononen) (27. huhtikuuta 1901 Oulujoki – 16. joulukuuta 1979 Karkkila) oli suomalainen toimittaja, opettaja ja kirjailija. Koivukarin vanhemmat olivat maanviljelijä Heikki Mononen ja Kreeta Mononen. Hän pääsi ylioppilaaksi Oulun maanviljelys- ja teollisuuslyseosta 1923 ja opiskeli sen jälkeen muutamia vuosia Helsingin yliopiston maatalous-metsätieteellisessä tiedekunnassa. Koivukari oli mukana perustamassa useita kulttuurilehtiä ja oli päätoimittajana Pohjantuuli- lehdessä 1933–1934, Ahjo-lehdessä 1936–1939 ja Lapin Loimu -lehdessä 1954–1957. Sodan jälkeen Koivukari työskenteli kansakoulunopettajana useilla eri paikkakunnilla vuosina 1948–1960. Koivukari käytti 1931 ilmestyneessä esikoisromaanissaan Kukaan ei tiedä mitään luultavasti ensimmäistä kertaa Suomessa tajunnanvirtatekniikkaa. Hän julkaisi 1930-luvulla lisäksi novelli- ja runokokoelman ja sodan jälkeen 1950-luvulla romaanin ja runokokoelman. Viimeiset kymmenen vuotta elämästään Koivukari vietti Karkkilassa. Hän julkaisi tällä kaudella kolme runokokoelmaa, esseekokoelman ja kaksi romaania. Koivukari toimi Karkkilassa aktiivisesti Länsi-Uudenmaan Kirjoittajien yhdistyksessä ja keräsi siellä innostavalla esiintymisellään ympärilleen joukon aloittelevia kirjoittajia. Koivukari oli myös omakustannetoiminnan puolestapuhuja ja karkkilaiskirjoittajat julkaisivatkin oman albuminsa Karkkila-albumi I. == Teokset == *Kukaan ei tiedä mitään, romaani. Kirja 1931 *Alastomat kasvot, novelleja. WSOY 1932 *Taivas meren takana, runoja. WSOY 1934 *Multa polttaa, romaani. Ponsi 1953 *Timanttikammio, runoja. Gummerus 1953 (käännetty ranskaksi nimellä Tanière diamantine poèmes, Syndicate Press, 1975) *Ihmisen aika, runoja. Pohjoinen 1971 *Viimeiset tulevat: säteilyanalyysin koe Jeesus – Marx – Lenin. Pohjanponsi 1972 *Kohti aurinkoa, runoja. Mysteeni 1973 *Häkämyrkytys, romaani. Mysteeni 1974 *Ihmisen aika, runoja. Mysteeni 1974 *Kylmän kehän vangit, romaani. Syndicate Press 1974 *Tyttö kadulta: 3-näytöksinen tragikomedia. Syndicate Press 1975 *Kootut runot. Omakustanne 1979 == Lähteet == * Suomen kirjailijat tietokanta * Kirjasampo.fi: Yrjö Koivukari * Juhani Silván: Yrjö Koivukarin vierailu Karkkilassa. Karkkilan kotiseutuyhdistyksen jäsenlehti N:o 8 Joulukuu 2002 Luokka:Suomalaiset kirjailijat Luokka:Vuonna 1901 syntyneet Luokka:Vuonna 1979 kuolleet
Ari Kankaanpää

Ari Kankaanpää on tamperelainen kitaristi. Hän on soittanut lukuisissa yhtyeissä, kuten esimerkiksi Niskavuoren Aarnet -ryhmässä. Monta vuotta hän soitti Juice Leskisen kanssa akustisia keikkoja nimellä "Juice Leskinen Duo". Hän on esiintynyt myös Pate Mustajärven kanssa ja soittanut tämän levyillä. Kankaanpää myös säveltää ja toimii tuottajana. Kankaanpää oli Juicen muistomerkin puuhamiehenä. == Lähteet == Luokka:Suomalaiset kitaristit Luokka:Syntymävuosi puuttuu Luokka:Elävät henkilöt
Anthony Gatto

Anthony Gatto (s. 1973) on yhdysvaltalainen jonglööri. Hänellä on hallussaan useita jongleerauksen maailmanennätyksiä, ja häntä pidetään yhtenä maailman parhaimmista jonglööreistä. Hän on esiintynyt vuodesta 2010 alkaen Cirque du Soleilin La Nouba -esityksessä, joka esiintyy Walt Disney World Resortissa, Floridassa. == Maailmanennätykset == Renkaat * 8 renkaalla 1 min 17 sekuntia (v. 1989) * 9 renkaalla 235 koppia (v. 2005) * 10 renkaalla 47 koppia (v. 2005) * 11 renkaalla 17 koppia (v. 2006) * 12 renkaalla 12 koppia (v. 1993) Keilat * 6 keilaa 7 min 38 sekuntia (v. 2005) * 7 keilaa 4 min 23 sekuntia (v. 2005) * 8 keilaa 16 koppia (v. 2006) Pallot * 7 palloa 11 min 40 sekuntia (v. 2011) * 8 palloa 1 min 13 sekuntia (v. 2006) * 9 palloa 54 sekuntia (v. 2006) ==Lähteet== == Aiheesta muualla == Anthony gatto.com Luokka:Yhdysvaltalaiset sirkustaiteilijat Luokka:Vuonna 1973 syntyneet Luokka:Elävät henkilöt
Tunteminen

Tunteminen voi viitata joko: * tuntoaistiin, esimerkiksi ”tunnen kipua” * tunteeseen, esimerkiksi ”tunnen rakkautta” * tietämiseen, esimerkiksi ”tunnen tien”
Bromo-Dragonfly

Bromo-DragonFLY (myös 3C-Bromo-Dragonfly ja DOB-Dragonfly) on synteettinen psykedeeli. Aineen syntetisoi Matthew A. Parker vuonna 1998 David E. Nicholsin laboratoriossa. Rakenteellisesti Bromo-Dragonfly muistuttaa hyvin paljon DOB:a, joka on 2C-B-nimisen fenetyyliamiinin voimakkaampi amfetamiinijohdannainen. ==Farmakologia== Bromo-DragonFLY on epäselektiivinen 5-HT2-serotoniinireseptorin agonisti. Affiniteetti on seuraavanlainen: 5-HT2C (0.02 ± 0.01 Ki (nM)) > 5-HT2A (0.04 ± 0.01 Ki (nM)) > 5-HT2B (0.19 ± 0.10 Ki (nM)).Parker MA, Marona-Lewicka D, Lucaites VL, Nelson DL, Nichols DE (December 1998). "A novel (benzodifuranyl)aminoalkane with extremely potent activity at the 5-HT2A receptor". Journal of Medicinal Chemistry 41 (26): 5148–9. doi:10.1021/jm9803525. PMID 9857084. Yhdisteen R-enantiomeerit ovat hallusinogeenisilta vaikutuksiltaan hieman voimakkaampia. == Päihdekäyttö == Päihdekäytössä raseemisen enantiomeerin normaali annos oraalisesti on 200–800 µg. Vaikutusaika on vähintään 24 tuntia riippuen otetun annoksen koosta ja voi kestää jopa kolme vuorokautta, mikä on todella pitkä aika verrattuna muihin samantyyppisiin hallusinogeeneihin. Bromo-Dragonfly aiheuttaa aistiharhoja, kuten kuvien ja pintojen näkemistä erilaisena, jonkin asteista egokuolemaa ja valoilmiöitä. Vaikutukset muistuttavat LSD:tä, minkä korvikkeena Bromo- Dragonflyta yleensä myydään LSD:n huonon saatavuuden vuoksi. Kuten monet serotoniiniagonisteina vaikuttavat huumausaineet, Bromo-Dragonfly saa pupillit laajentumaan huomattavan suuriksi. Aine reagoi myös vahvasti muiden huumausaineiden kanssa vaikutuksien täydentäessä toisiaan. Yhdessä käytettynä esimerksiksi kannabiksen kanssa vaikutukset muistuttavat LSD:tä. Yleisiä sivuvaikutuksia ovat ruokahaluttomuus, lyhytaikaiset muistihäiriöt, sekavuus, sydämen tykytykset, lihasjäykkyys, hikoilu ja paleleminen. Bromo-dragonfly on 300 kertaa meskaliinia vahvempi hallusinogeeni, ja 1/5 LSD:n vahvuudesta. Bromo-DragonFLY:n käytöstä on aiheutunut ainakin viisi kuolemantapausta Norjassa, Ruotsissa, Tanskassa, Suomessa ja Yhdysvalloissa.erowid.org Lisäksi aineesta aiheutuneet ei-fataalit yliannostukset vaikuttaisivat olevan yleisiä, johtuen pienestä aktiivisesta annoksesta ja pitkästä vaikutusten alkamisajasta. ==Laki== Bromo-Dragonfly on laillinen useimmissa maissa, poikkeuksena Tanska, Ruotsi ja Suomi, joissa se luokitellaan huumausaineeksi sekä Yhdysvallat jossa se saatetaan luokitella huumausaineen johdannaiseksi. Bromo-DragonFLY on Suomessa kriminalisoitu, ja se luokitellaan huumausaineeksi. == Katso myös == * 2C-B * 2C-B-FLY * 2CBFly-NBOMe * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * isomerdesign.com Luokka:Psykedeeliset amfetamiinit Luokka:Bromiyhdisteet Luokka:Furaanit Luokka:Propan-2-amiinit
Totaalinen kakkahätä

Totaalinen kakkahätä on turkulaisen punk-yhtyeen Kakka-hätä 77:n albumi vuodelta 2007. Albumin on julkaissut Combat Rock Industry, ja se sisältää kaksi Kakka-hädän aikaisemmin julkaisemaa EP:tä Kakkahätä tappaa ja WTC räjähtää. Albumi nousi Suomen virallisen listan sijalle 15. __notoc__ == Kappaleet == === Kakkahätä tappaa === #Hamaan haimatulehdukseen asti #WC:stä terveyskeskukseen #Elämä on huora #Kapitalismi haisee #Kakkahätä tappaa #Näillä mennään #Narkata ja kuolla === WTC räjähtää === #Kakka-hätä-77 Go-Go #Tää on sun helvetti #Sirpa ja Make #Tosi tylsä päivä #Tv väkivaltaa #Systeemi ei toimi #Hyvää matkaa keskitysleirille == Kokoonpano == * Teemu Bergman – laulu, kitara * Janne – kitara * Juuso – bassokitara * Mirko – rummut \+ * Jyrki Nissinen – kansikuva == Arvostelut == * Desibeli.net: Desibeli.net * Rumba: neutraaliRumba == Aiheesta muualla == * Totaalinen kakkahätä discogs.com -sivustolla == Lähteet == Luokka:Vuoden 2007 esikoisalbumit Luokka:Kakka-hätä 77:n albumit
Hirttäminen, repiminen ja paloittelu

Hirtetyksi, revityksi ja paloiteltavaksi () tuomitseminen oli lähinnä Englannissa käytetty rangaistus maanpetoksesta ja majesteettirikoksesta. Sitä on myöhemmin usein pidetty julman kuolemanrangaistuksen perikuvana. Se langetettiin rikoksesta, joka katsottiin vakavammaksi kuin murha tai muu tavallinen kuolemalla rangaistava teko. Rangaistus langetettiin Englannissa ainoastaan miehille. Maanpetoksesta tuomitut naiset poltettiin roviolla. Rangaistuksessa tuomittu raahattiin hirttopaikalle ja ripustettiin hirteen, mutta otettiin pois hirrestä ennen kuolemaa. Tämän jälkeen hänen sukuelimensä leikattiin, vatsa avattiin ja sisäelimet poistettiin yksi kerrallaan ja poltettiin tuomitun silmien edessä. Lopuksi kaula katkaistiin ja ruumis jaettiin neljään osaan, joiden kohtalosta päätti monarkki. Rangaistus syntyi 1200-luvulla ja sitä käytettiin viimeisen kerran vuonna 1782 skotlantilaista vakoojaa David Tyrietä vastaan. Tämänkin jälkeen tuomioita langetettiin, mutta toimenpidettä ei toteutettu koko raakuudessaan. Rangaistus poistui laista vuonna 1870. Tunnettuihin tällä tavalla teloitettuihin kuuluvat muiden muassa keskiajan skotlantilainen kapinallinen William Wallace ja 1600-luvun ruutisalaliitossa mukana ollut Guy Fawkes. Fawkes tosin onnistui välttämään pahimmat vaiheet hyppäämällä tikapuilta hirttämisvaiheessa, jolloin hänen niskansa murtui. == Lähteet == Luokka:Teloitusmenetelmät Luokka:Kidutusmenetelmät Luokka:Yhdistyneen kuningaskunnan historia Luokka:Seulonnan keskeiset artikkelit
Pyraminx

Pyraminx (joskus virheellisesti myös Rubikin pyramidi tai Pyramix) on Uwe Mèffertin kehittämä, vuonna 1981 markkinoille tullut pulmapeli. Pyraminx muistuttaa hiukan Rubikin kuutiota. Pyraminx on muodoltaan tetraedri, toisin kuin pääosin kuution ja pallon muotoiset Rubikin pulmapelit. Pyraminx on myös huomattavasti helpompi ratkaista kuin Rubikin kuutio. Pyraminx on yli 90 miljoonan kappaleen myynnillään maailman toiseksi myydyin pulmapeli heti Rubikin kuution jälkeen. Rubikin kuution tapaan myös Pyraminxin nopeusratkaisusta kilpaillaan. Pyraminxin maailmanennätys on 0,91 sekuntia, jonka teki Dominik Górny kesäkuussa 2018.http://www.worldcubeassociation.org/results/e.php?i=pyram Suomen ennätystä pitää hallussaan Kim Jokinen tuloksella 1,82 sekuntia.http://www.worldcubeassociation.org/results/regions.php?regionId=Finland&eventId;=&years;=&mixed;=Mixed == Ratkaisu == Pyraminxissa on Rubikin kuution tapaan tarkoituksena saada sivuja kääntelemällä jokaiselle sivulle vain yhden värisiä tarroja. Pyraminx on varsin haastava ratkaista, joskaan ei aivan yhtä vaikea kuin Rubikin kuutio. Pyraminx voi olla 933 120 eri asennossa, mutta on aina ratkaistavissa korkeintaan yhdellätoista siirrolla (kumpaankaan lukuun ei sisälly kärkipalojen kääntämistä paikoilleen, sillä niiden kääntäminen oikeaan asentoon on riippumaton muista paloista ja jokainen niistä on siis aina käännettävissä oikein korkeintaan yhdellä siirrolla). Alla olevassa taulukossa on asentojen (p) ja ratkaisuun tarvittavien siirtojen (n) määrät. n p 0 1 1 8 2 48 3 288 4 1 728 5 9 896 6 51 808 7 220 111 8 480 467 9 166 276 10 2 457 11 32 == Katso myös == *Rubikin kuutio *Pyramorphix *Taskukuutio *Megaminx *Siirtosarjatehtävä ==Lähteet== == Aiheesta muualla == Luokka:Rubikin pulmapelit
Kesä Espalla

Kesä Espalla on suomalaisen Keba-yhtyeen kokoelma-albumi vuodelta 1998. Levy on osa 20 suosikkia -kokoelmalevysarjaa. == Kappaleet == # # # # # # # # # # # # # # # # # # # # Luokka:Vuoden 1998 kokoelma-albumit Luokka:Suomalaiset rockalbumit
M/S Regal Star

M/S Regal Star on virolaisen Tallink -varustamon omistama ro-ro- matkustajarahtialus. Se on rakennettu vuonna 2000 Napolissa, Italiassa. Kuollutta painoa aluksella on 7 045 tonnia. Regal Star on rekisteröity Viron lipun alle, ja sen kotisatama on Tallinna. Alus on liikennöinyt vuodesta 2022 alkaen reitillä Vuosaari–Muuga. Aikaisemmin sen reitti oli Paldiski–Kapellskär. == Käyttöhistoria == Vuonna 1993 alus laskettiin vesille venäläisellä Sudostroitelnyi zavod "Severnaja verf" -telakalla, mutta työt keskeytyivät ennen sen valmistumista. Vuonna 1999 italialainen telakka osti laivan rungon ja rakensi sen loppuun. Maaliskuussa 2000 Regal Star luovutettiin MCL s.r.l:n haltuun. Uusi omistaja rekisteröi sen Italian lipun alle, ja sen kotisatamaksi tuli Napoli. Tämän jälkeen Regal Star aloitti liikennöinnin Catanian ja Savonan välillä. Syyskuussa 2000 alus aikarahdattiin eli vuokrattiin Grimaldi Ferriesin liikennöintiin reitille Salerno–Palermo–Valencia. Joulukuussa 2003 Hansatee Shipping Oy osti laivan ja rekisteröi sen Viron lipun alle, jolloin kotisatamaksi tuli maan pääkaupunki Tallinna. 13. maaliskuuta 2004 Regal Star siirtyi liikennöimään Kapellskärin ja Paldiskin välille. Maaliskuussa 2006 reitiksi vaihtui Tallinna–Helsinki. Regal Starin ollessa 12. joulukuuta 2006 lähdössä Helsingistä kohti Tallinnaa havaittiin aluksen perärampissa ongelmia. Sen vuoksi alus poistettiin liikenteestä. Tammikuussa 2007 laiva palasi takaisin Kapellskärin ja Paldiskin välille. Laiva aloitti liikennöinnin reitillä Turku–Tukholma kesäkuun 16. päivä 2010 oltuaan ensin noin kuukauden telakalla Riiassa. Alus toi noin 1 700 metriä lisää lastikapasiteettiä reitille. Vuonna 2022 alus korvasi M/S Sea Windin Vuosaaren ja Muugan välisessä liikenteessä. == Lähteet == == Aiheesta muualla == *Regal Star aloittaa Turku-Tukholma reitillä Regal Star Regal Star
Amado Mio

20 suosikkia – Amado Mio on Dannyn kokoelmalevy vuodelta 2002. Levy on Dannyltä kolmas ja viimeinen osa 20 suosikkia -kokoelmalevysarjassa. == Kappaleet == # # # # # # # # # # # # # # # # # # # # == Lähteet == Luokka:Vuoden 2002 kokoelma-albumit Luokka:Dannyn albumit
Jimmy Hanley

Jimmy Hanley (22. lokakuuta 1918 Norwich – 13. tammikuuta 1970 Leatherhead) oli brittiläinen näyttelijä. Hanley aloitti uransa erittäin nuorena. Hänen ensimmäinen elokuvansa oli Those Were the Days (1933) Myöhemmin hän toimi televisiossa näyttelemässä tv-sarjassa Jim's Inn. Hanley oli naimisissa kahdesti. Hänen ensimmäinen vaimonsa oli näyttelijä Dinah Sehridan vuosina 1942–1952. Toinen vaimo oli Margaret Avery vuodesta 1955 Jimmyn kuolemaan asti. == Valikoitu filmografia == * Those Were the Days Those Were the Days (1933) * Royal Cavalcade (1935) * Boys will be Boys (1935) * Brown on Resolution (1935) * Housemaster (1938) * Gaslight (The Murder in Thornton Square) (1940) * Salute John Citizen (1942) * The Gentle Sex (1943) * Henry V (1944) * For You Alone (1945) * 29 Acacia Avenue (1945) * The Captive Heart (1946) * Holiday Camp (1948) * It Always Rains on Sunday (1948) * The Huggetts Abroad (1949) * Don't Ever Leave Me (1949) * Boys in Brown (1949) * The Blue Lamp (1950) * Room to Let (1950) * The Galloping Major (1951) * The Black Rider (1954) * The Deep Blue Sea (1955) * The Lost Continent (1968) == Lähteet == Luokka:Brittiläiset näyttelijät Luokka:Vuonna 1918 syntyneet Luokka:Vuonna 1970 kuolleet
Gijeong-dong

thumb|Kuva kylästä. Gijeong-dong (, McCune-Reischauer: Kijŏng-dong) on kylä Pohjois-Koreassa. Etelä-Koreassa uskotaan, ettei kylässä asu ketään sotilaiden lisäksi ja että se on rakennettu propagandatarkoituksessa. Pohjoisessa julkaistu matkaopas kirjoittaa kylästä: "Kylässä on yli 200 taloutta, lastentarha, koulu ja sairaala". Kylässä nähdään ajoittain työläisiä, ja joihinkin rakennuksiin syttyy valoja, mutta talojen ikkuna-aukoissa ei näy olevan laseja. Kylässä on 160-metrinen lipputanko, joka oli aikoinaan maailman korkein. Siinä liehuu 30 metriä leveä Pohjois-Korean lippu. Lipputanko on osa Koreoiden propagandasotaa, sillä kerrotaan, että se pystytettiin, koska rajan toisella puolella sijaitsevaan eteläkorealaiseen kaupunkiin oli pystytetty korkea lipputanko Guinness World Records 2006http://edition.cnn.com/2002/WORLD/asiapcf/east/02/19/koreas.dmz/ . Lipputanko menetti asemansa maailman korkeimpana Bakuun Azerbaidžaniin pystytetylle 162 metriä korkealle rakennelmalle, jonka puolestaan ohitti Dušanbeen Tadžikistaniin vuonna 2011 pystytetty 165-metrinen tanko.http://www.rferl.org/content/chaikhana_tallest_flag_in_tajikistan/24204796.html Kylän vieressä sijaitsee vuonna 2004 avattu Gaeseongin erityishallinnollinen teollisuusalue jolla on ollut merkittävä rooli Koreoiden yhteistyössä ja kiistoissa 2000-luvulla. ==Lähteet== Luokka:Pohjois-Korean maantiede Luokka:Kylät
Höyryvihellin

Höyryvihellin, puhekielessä höyrypilli, visla tai visseli, on höyrykattiloihin liittyvä merkinantolaite. ==Eri tyypit== Höyryviheltimiä on olemassa monen kokoisia ja tyyppisiä; höyryvetureissa on yleensä kaksi eri kokoista, joista toisessa on korkea ja toisessa matala ääni. Niitä käytetään ohjailu- ja varoitusmerkkien antamiseen. Höyrylaivoissa voi olla yksi tai useampia viheltimiä, joiden ääni vaihtelee laivasta toiseen. ==Tehtaanpillit== Myös höyryvoimaa käyttävissä teollisuuslaitoksissa on viheltimiä; ne ovat useimmiten korkeaäänisiä. Aina 1960-luvulle asti monissa tehtaissa annettiin työajan alku- ja loppumerkit höyryviheltimellä. Joillakin tehtailla höyryvihellin korvattiin 50-luvulla sähkösireenillä. ==Rakenne== Höyryvihellin on yksinkertaisimmillaan vain tavallisen pillin rakenteella varustettu putki, jossa on jousikuormitettu sulkuventtiili. Vetureissa suuaukon ympärillä on tavallisesti kaksi eräänlaisen katkaistun pallon muodostavaa puolipyöreätä kupua, joiden koko ja muotoilu vaikuttavat viheltimen ääneen. Veturien viheltimiä käytetään normaalisti vetovaijerien avulla; suuremmissa vetureissa vaijereille on käyttökahvat; karkea vihellin on merkitty punaisella ja korkeaääninen mustalla. Laitosten pilleissä on yleensä kauko-ohjaus. ==Lähteet== * Mikko Ivalo: Höyryveturit ja niiden hoito Luokka:Rautatietekniikka Luokka:Höyryveturit
Kuusamo (albumi)

20 suosikkia – Kuusamo on Dannyn kokoelma-albumi vuodelta 1997. Levy on Dannyltä toinen osa 20 suosikkia -kokoelmalevysarjassa. Albumin nimikappale ”Kuusamo” on italialaisen Salvatore Cutugnon ja Pasquale Lositon sävellys, joka julkaistiin Italiassa vuonna 1975 nimellä ”Africa”. Dannyn esittämä versio julkaistiin samana vuonna, ja se nousi listaykköseksi huhtikuussa 1976. Suomenkielisen tekstin on tehnyt Juha Vainio. Ranskankielinen versio, jonka Joe Dassin levytti vuonna 1975, on nimeltään ”L’été indien” (). == Kappaleet == # # # # # # # # # # # # # # # # # # # # ==Lähteet== Luokka:Vuoden 1997 kokoelma-albumit Luokka:Dannyn albumit
Tule & Kazo

Tule & kazo on tamperelaisen kristillisen metalliyhtye Terapian ensimmäinen albumi. Levy julkaistiin 27. helmikuuta 1993. Tällä albumilla Terapia esitteli kristillisen metallimusiikin Suomelle.Virallisesti Deuteronomium-yhtyeen Tribal Eagle ep:tä (1997) pidetään kuitenkin Suomen ensimmäisenä kristillisenä metalli-cd:nä. Tule & kazo on yksi myydyimmistä kristillisistä albumeista Suomessa.Suomi-gospel – julistusta, pohdintaa, tunnelmointia. Espoon seurakuntien lehti Esse 8.12.2005 Vuonna 2008 albumista julkaistiin uusintapainos. ==Äänitys== Tule & kazo äänitettiin Studio JJ:ssä 16.–26. tammikuuta 1993. Studioteknikkoina toimivat Juuso Nordlund, Otto Hallamaa ja Jyrki Niemi. Nordlund miksasi albumin 1.-5. helmikuuta, ja Pauli Saastamoinen masteroi albumin Finnvox-studiolla. Yhtye oli ensimmäistä kertaa studioäänityksissä, ja kokemattomuus näkyi työskentelyssä: Tyyliltään albumin musiikki on alternative metalia, jossa yhdistyy aineksia funkista ja metallimusiikista. Kitaristi Antti Honkkila on kertonut: Vieraileva muusikko Jani Moberg soitti kappaleilla "Tämä kaupunki" ja "Hymy hyytyy" scratchit ja samplet, jotka ovat peräisin yhtyeiltä Public Enemy ja A-ha. Silja Pihkala, Rauna Pihkala ja Riikka Reiman laulavat taustoja kappaleella "Jäähyväiset". ==Saavutukset== Tule & kazo oli ilmestyessään uraauurtava albumi Suomen kristillisen musiikin saralla. Ennen vuotta 1993 Suomessa ei ollut julkaistu kristillistä metallimusiikkia toisin kuin muualla maailmassa, jossa suuntaus oli ollut vahvalla pohjalla jo 10 vuotta. Yhtye julkaisi albuminsa omakustanteisesti, koska levylle ei saatu julkaisijaa. Honkkila kertoo tuolloisista suuntauksen oloista Suomessa: == Kappaleet == # .mp3 # # # # # # # # # # .mp3 # # # # # ==Lähteet== == Aiheesta muualla == *Levystä Terapian kotisivuilla luokka:Vuoden 1993 esikoisalbumit luokka:Terapian albumit
Täällä taas (albumi)

Täällä taas on tamperelaisen gospel-rock -yhtye Terapian toinen albumi. Albumi julkaistiin 24. syyskuuta 1994. == Kappaleet == # # # # # # # # # ==Lähteet== == Aiheesta muualla == *Levystä Terapian kotisivuilla. *Pätkä kappaleesta Rakkautta. luokka:Vuoden 1994 albumit luokka:Terapian albumit
Tuuliviiri (albumi)

20 suosikkia – Tuuliviiri on Dannyn kokoelma-albumi vuodelta 1995. Levy on osa 20 suosikkia -kokoelmalevysarjaa. == Kappaleet == # # # # # # # # # # # # # # # # # # # # ==Lähteet== Luokka:Vuoden 1995 kokoelma-albumit Luokka:Dannyn albumit
Orbit Dance

__NOTOC__ Orbit Dance on suomalaisen death metal -yhtye MyGrainin ensimmäinen albumi. Albumi julkaistiin vuonna 2006. == Kappaleet == # # # # # # # # # # # == Kokoonpano == * Tommyboy – laulu * Resistor – kitara * Matthew – kitara * Jonas – basso * DJ Locomotive – rummut * Eve – kosketinsoitin === Tuotanto === * Janne Saksa – tuottaja, äänittäjä, miksaaja * Mika Jussila – masteroija * Timo Honkanen – kansitaide == Arvostelut == * Desibeli.net: Desibeli.net: Levyarvio * Imperiumi.net: 8–/10Imperiumi.net: Levyarvio * Lammaszine: suopeaLammaszine: Levyarvio == Lähteet == == Aiheesta muualla == * * Luokka:Vuoden 2006 esikoisalbumit Luokka:MyGrainin albumit Luokka:Janne Saksan tuottamat albumit
Uusi levy

Uusi levy on tamperelaisen gospel-rock -yhtye Terapian kolmas albumi. Se äänitettiin kesä–heinäkuussa 1995 ja julkaistiin 3. syyskuuta 1995. == Kappaleet == # # # # # # # # # # # ==Lähteet== == Aiheesta muualla == *Levystä Terapian kotisivuilla Luokka:Vuoden 1995 albumit Luokka:Terapian albumit
Kovia ääniä ja vaikeita sanoja

Kovia ääniä ja vaikeita sanoja on tamperelaisen gospel-rock-yhtye Terapian neljäs albumi. Se äänitettiin tammikuussa 1997 ja julkaistiin 8. maaliskuuta 1997. == Kappaleet == # # # # # # # # # # # # == Lähteet == Luokka:Vuoden 1997 albumit Luokka:Terapian albumit
Nikolai Prževalski

Nikolai Mihailovitš Prževalski (, ; 12. huhtikuuta (J: 31. maaliskuuta) 1839 Smolensk – 1. marraskuuta (J: 20. lokakuuta) 1888 Karakul) oli venäläinen maantieteilijä ja tutkimusmatkailija. Prževalski teki tutkimusmatkoja Keski- ja Itä-Aasiassa. Hänen tavoitteenaan oli Lhasa Tiibetissä, jota hän ei kuitenkaan koskaan saavuttanut. Prževalski oli syntynyt puolalaiseen aatelisperheeseen Smolenskissa, nykyisellä Venäjällä. Hän oli opiskellut Pietarin sotilasakatemiassa. Vuonna 1864 hänestä tuli maantiedonopettaja Varsovan sotilaskouluun. Vuonna 1867 hän lähti Irkutskiin, Siperiaan, josta teki kaksivuotisen tutkimusretken Venäjän kaukoitään Ussurijoelle. Seuraavina vuosina hän teki neljä matkaa Keski-Aasiaan: * 1870–1873 Burjatian Kjahtasta yli Gobin autiomaan Pekingiin, ja edelleen poikki Tiibetin. Tältä matkalta Prževalski toi rikkaan luonnontieteellisen kokoelman ja lisäksi tärkeitä tiedustelutietoja, ja sai Pietarissa runsaasti kunniaa ja mainetta. * 1876–1877 Läpi Itä-Turkestanin. * 1879–1880 Hamin kautta ja Qaidanin laakson kautta Kokonor-järvelle. Tienšan- vuorten yli halki Tiibetin, mutta kääntyi takaisin 260 kilometriä ennen Lhasaa paikallisten viranomaisten määräyksestä. * 1883–1885 Kjahtasta poikki Gobin autiomaan Alašaniin ja itäisille Tienšanin- vuorille ja Yangtze-joelle saakka. Paluumatkalla länteen Hotanin kautta Issyk Kul -järvelle. Prževalski kuoli lavantautiin Kirgisian Karakulissa viidennellä retkellään. Tutkimusmatkailijan kuoleman jälkeen keisari muutti kaupungin nimen Prževalskiksi, mutta vanha nimi on nyttemmin palautettu. Prževalski kuvaili ja nimesi monia uusia eläinlajeja, muun muassa kiinanpyyn (Tetrastes sewerzowi). Hänen kunniakseen on nimetty ainakin przewalskinhevonen (Equus ferus przewalskii), przewalskingaselli (Procapra przewalskii), kupariluura (Grallaria przewalskii) ja kansunnokkatimali (Paradoxornis przewalskii). == Teoksia == * Mongolia, the Tangut Country (1875) * From Kulja, Across the Tian Shan to Lob-Nor (1879) Luokka:Venäläiset maantieteilijät Luokka:Venäläiset eläintieteilijät Luokka:Venäläiset tutkimusmatkailijat Luokka:Vuonna 1839 syntyneet Luokka:Vuonna 1888 kuolleet
Showdown in Little Tokyo

Showdown in Little Tokyo (televisioesityksessä käytetty nimeä Taistelu Pikku- Tokiossa) on vuonna 1991 ensi-iltansa saanut toimintaelokuva. Mark L. Lesterin ohjaaman elokuvan pääosia näyttelevät Dolph Lundgren ja Brandon Lee. Elokuva kertoo Los Angelesissa poliisina toimivasta Chris Kenneristä (Lundgren), joka näki yhdeksänvuotiaana kuinka hänen vanhempansa surmattiin. Hän saa työparikseen Johnny Muratan (Lee). Kaksikko ei voi sietää toisiaan, mutta heitä yhdistävät taistelulajien taidot. Eräässä ratsiassa Kenner tunnistaa vanhempiensa murhaajan, Funekei Yoshidan, suuren luokan huumepomon. Kenner päättää tasoittaa tilit Yoshidan kanssa, Murata apunaan. == Näyttelijät == ==Arvioita== Video-oppaassa vuodelta 1994 Markku Salmi sanoo leffaa niin huvittavan surkeaksi, että sitä katsoo ilokseen. Hän antaa sille kaksi tähteä viidestä, mikä vastaa sanallista arviota ”keskinkertainen”. == Lähteet == Luokka:Vuoden 1991 yhdysvaltalaiset elokuvat Luokka:Yhdysvaltalaiset toimintaelokuvat Luokka:Mark L. Lesterin ohjaamat elokuvat Luokka:Karate- elokuvat Luokka:Warner Brosin elokuvat
Lynn-Holly Johnson

thumb|Lynn-Holly Johnson vuonna 2008. Lynn-Holly Johnson (s. 13. joulukuuta 1958 Chicago, Illinois) on yhdysvaltalainen näyttelijä. Ennen uraansa elokuvissa hän saavutti 1970-luvulla menestystä noviisitasolla naisten yksinluistelussa. ISBN 978-0-8108-6859-5 (painettu) Johnson syntyi Chicagossa Margaret ja Alan Johnsonin tyttäreksi. Hänellä on veli ja vanhempi sisko. Hänen ensimmäinen merkittävä esiintymisensä tapahtui elokuvassa Jääunelmat vuonna 1978; kyseinen rooli toi hänelle Golden Globe -ehdokkuuden. Johnsonin myöhempiä tunnettuja elokuvia ovat Erittäin salainen (1981, Bond-tyttönä), Uhka avaruudesta (1985), The Watcher in the Woods (1988) ja Naamiomurhat (1989). Hänen uraansa on mahtunut myös yksi epäonnistuminen: hän "voitti" huonoimman naissivuosan näyttelijän Razzien roolistaan elokuvassa Missä kundit, siellä kiltsit (1984). Johnson on naimisissa ja hänellä on lapsia. == Lähteet == == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset taitoluistelijat Luokka:Vuonna 1958 syntyneet Luokka:Elävät henkilöt
Kazimierz Twardowski

Kazimierz Jerzy Skrzypna-Twardowski (von Ogończyk) (20. lokakuuta 1866 Wien, Itävalta – 11. helmikuuta 1938 Lwów (Lviv), Puola) oli puolalainen filosofi ja loogikko. == Elämä == Twardowski opiskeli filosofiaa Wienissä Franz Brentanon ja Robert Zimmermannin oppilaana. Hän väitteli tohtoriksi vuonna 1892 väitöskirjallaan Idee und Perzeption, ja vuonna 1894 hän esitti habilitaatioväitöksensä Zur Lehre vom Inhalt und Gegenstand der Vorstellungen. Kummatkin käsittelivät havaitsemisen kohdetta ja sisältöä. Twardowskilla oli myös monia metafilosofisia ajatuksia. Twardowski luennoi Wienissä vuosina 1894–95. Sen jälkeen hänet nimitettiin Lvivin yliopiston professoriksi (tuolloin Lemberg, myöhemmin Lwów ja nykyisin Lviv Ukrainassa). Siellä Twardowski perusti Lvivin-Varsovan logiikan koulukunnan, ja hänestä tuli ”puolalaisen logiikan isä” ja monella tavalla myös puolalaisen tieteellisen filosofian alullepanija. Twardowskin oppilaina olivat muun muassa loogikot Stanisław Leśniewski, Jan Łukasiewicz ja Tadeusz Czeżowski, filosofianhistorioitsija Władysław Tatarkiewicz, sekä fenomenologi ja esteetikko Roman Ingarden. Oppilaisiin kuului myös Wienin piiriä lähellä olleita filosofeja, kuten Tadeusz Kotarbiński ja Kazimierz Ajdukiewicz. == Teoksia == * Idee und Perzeption (1892, väitöskirja) * Wyobrażenie i pojęcie (1898) * O tzw. prawdach względnych (1900) * O psychologii, jej przedmiocie, zadaniach, metodzie, stosunku do innych nauk i jej rozwoju (1913) * Rozprawy i artykuły filozoficzne (1927) * Wybrane pisma filozoficzne (1965) * Wybór pism psychologicznych i pedagogicznych (1992) * Dzienniki (1997) == Aiheesta muualla == * Coniglione, F. (toim.): Kazimierz Twardowski Polish Philosophy Page * Corazzon, Raul: Kazimierz Twardowski on the Content and Object of Presentations Theory and History of Ontology * Luokka:Loogikot Luokka:Puolalaiset filosofit Luokka:Vuonna 1866 syntyneet Luokka:Vuonna 1938 kuolleet